== Skandinavien ==
[[Olof Rudbeck den ældre]] var en betydelig svensk videnskabsmand, der som ung opdagede menneskets [[lymfesystem]]. Da han i 1660'erne ville udarbejde et [[landkort]] over området ved [[Mälaren]], fandt han, hvad han mente var påfaldende ligheder mellem [[stednavne]] dér og ved [[Middelhavet]]. Som et resultat skrev han værket ''Atlantica'' i fire bind på i alt ca 3.000 sider, udgivet fra [[1679]] til [[1702]]. Af værket fremgår, at [[Skandinavien]] er [[civilisationens vugge]], Atlantis, og at [[Svensk (sprog)|svensk]] er verdens [[grrundsprog|ursprog]], som blandt andet [[hebraisk]] og [[latin]] udvikledes fra. Rudbeck sluttede, at ikke kun Atlantis, men også [[Hades]] og [[Olympen (bjerg)|Olympen]] lå på "wåra Atlantiska Õö", som han kaldte [[Skandinavien]]. Han sendte en ekspedition til [[Nordkalotten]] på jagt efter Hades. [[Oldtiden]]s [[Gud (højere væsen)|guder]] og [[helt]]e havde efter hans mening enten været svenskere eller besøgt [[Sverige]]. [[Nordkapplateauet|Nordkap]] og [[Kullen]] var minder om [[Herkules]]' bedrifter, mens [[Øresund]] (og ikke [[Gibraltarstrædet]]) var de egentlige "Herkules' [[søjle]]r". Ligeledes var [[Tjøme]] det Thymaterion, som [[Gibraltar]]-farerne [[Hanno Søfareren|Hanno]] og [[Skylax]] havde besøgt i århundrederne f.Kr. Skylax havde ifølge Rudbeck også besøgt [[Arendal]] og [[Grimstad]].<ref>Frans-Arne Stylegar: "Atlantis", ''Sagaspor'' (s. 44-5), forlaget Andresen og Butenschøn, Oslo 2010, {{ISBN|978-82-7694-245-3}}</ref>
Samfund Historie Arkæologi Civilisationer